Sjednica Upravnog odbora Lokalne akcijske grupe Vuka-Dunav, održana je dana 18. prosinca 2019. godine u 09:00 sati u Gospodarskoj zoni Antunovac 23, 31216 Antunovac, te je sačinjen sljedeći

**ZAPISNIK**

**Sa 36. Sjednice Upravnog odbora**

Sjednicu Upravnog odbora LAG-a Vuka-Dunav otvara Predsjednik Upravnog odbora, Marjan Tomas, u 09:00 sati.

Utvrđeno je da su temeljem odredbi Statuta LAG-a Vuka-Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Davor Tubanjski, Općina Antunovac,
3. Damir Maričić, Općina Vuka,
4. Maja Magdika, PVSZ „Agrovladislavci“
5. Doris Zubaj, KUD „I. K. Adamović“ Čepin,
6. Marija Horvatek, KUD „Klasje Slavonije“ Antunovac,
7. Zdenko Đerđ, PVZ Fructus,
8. Mario Vila, OPG Mario Vila,
9. Stipe Modrić, Udruga veterana vojne policije iz Domovinskog rata OBŽ,
10. Ljubica Šunić, OPG Ljubica Šunić,
11. Grozde Mikulić, Udruga umirovljenika Općine Antunovac,
12. Lončarić Roman, OPG Lončarić Roman,
13. Blaženka Marinković, Blaženka Marinković,
14. Milan Nešić, OPG Nešić, Dalj,

Za zapisničara je izabrana Petra Hampovčan, a za ovjerovitelja zapisnika Zdenko Đerđ.

Predsjednik Upravnog odbora, Marjan Tomas daje predloženi dnevni red na glasovanje, te je isti jednoglasno usvojen.

DNEVNI RED

1. Usvajanje zapisnika sa 35. sjednice Upravnog odbora,
2. Utvrđivanje provedbe pisanog postupka odabira projekata za T.O. 1.2.1.,
3. Utvrđivanje postojanja sukoba interesa svakog pojedinačnog člana UO koji je glasovao na sjednici Upravnog odbora,
4. Utvrđivanje sektorske zatupljenosti sukladno nadređenom sektorskom okviru, provjera da niti jedna interesna skupina (javni, civilni i gospodarski sektor) ne posjeduje više od 49% glasačkih prava prilikom odlučivanja,
5. Odluka o provedbi grupnog glasovanja,
6. Informiranje članova Upravnog odbora sa postupkom provedbe Analize 1 i Analize 2, pristiglih na 3. LAG Natječaj za T.O. 1.2.1.,
7. Donošenje Odluke o odabiru projekata pristiglih na 3. LAG Natječaj za Tip operacije 1.2.1. „Restrukturiranje, modernizacija i povećanje konkurentnosti poljoprivrednih gospodarstava“,
8. Donošenje Odluke o utvrđivanju Konačne rang liste za 3. LAG Natječaj za Tip operacije 1.2.1. „Restrukturiranje, modernizacija i povećanje konkurentnosti poljoprivrednih gospodarstava“,
9. Razno.

**Ad1: USVAJANJE ZAPISNIKA SA 35. SJEDNICE UPRAVNOG ODBORA**

Članovi LAG-a vuka-Dunav u materijalima za sjednicu Upravnog odbora dobili su zapisnik sa 35. sjednice UO LAG-a Vuka-Dunav. Predsjednik Upravnog odbora Marjan Tomas otvara ovu točku dnevnog reda te otvara raspravu. Budući da rasprave nije bilo, Predsjednik daje zapisnik na glasanje, a nakon glasovanja konstatira da je zapisnik sa 35. sjednice upravnog odbora jednoglasno prihvaćen.

**Ad2: UTVRĐIVANJE PROVEDBE PISANOG POSTUPKA ODABIRA PROJEKATA ZA T.O.1.2.1**

Od tri (3) člana koji nisu mogli prisustvovati sjednici Upravnog odbora (Ivan Žeravica, Krunoslav Ižaković i Krznarić Zdravko), tri (3) člana su imala pravo glasovanja, no niti jedan član se nije izjasnio za pisanu proceduru glasovanja.

**Ad3: UTVRĐIVANJE SUKOBA INTERESA SVAKOG POJEDINOG ČLANA UPRAVNOG ODBORA KOJI JE GLASOVAO NA SJEDNICI UPRAVNOG ODBORA**

Predsjednik Upravnog odbora otvorio je ovu točku dnevnog reda, te je razmotreno moguće postojanje sukoba interesa između nositelja projekata i članova Upravnog odbora. Od prisutnih četrnaest (14) članova Upravnog odbora, nije utvrđeno postojanje sukoba interesa niti kod jednog člana.

**Ad4: UTVRĐIVANJE SEKTORSKE ZASTUPLJENOSTI SUKLADNO NADREĐENOM SEKTORSKOM OKVIRU ( PROVJERA DA NITI JEDNA INTERESNA SKUPINA (JAVNI, CIVILNI I GOSPODARSKI SEKTOR) NE POSJEDUJE VIŠE OD 49% GLASAČKIH PRAVA PRILIKOM ODLUČIVANJA**

Prije početka glasovanja, za pozitivno ocjenjene projekte iz Analize 2, potrebno je bilo utvrditi sektorsku zastupljenost sukladno Uredbi EU 1303/2013, čl.34. te [Pravilnika o provedbi podmjere 19.2. »Provedba operacija unutar CLLD strategije«, podmjere 19.3. »Priprema i provedba aktivnosti suradnje LAG-a« i podmjere 19.4. »Tekući troškovi i animacija« unutar mjere 19 »Potpora lokalnom razvoju u okviru inicijative LEADER (CLLD – lokalni razvoj pod vodstvom zajednice)« iz Programa ruralnog razvoja Republike Hrvatske za razdoblje 2014. – 2020.](http://narodne-novine.nn.hr/clanci/sluzbeni/full/2017_09_96_2217.html) (NN 96/2017, 53/2018).

Ukupno je od sedamnaest (17) članova Upravnog odbora, **pravo glasa imalo sedamnaest (17) članova, od kojih je 14 članova fizički prisutno na sjednici, a ostalo troje se nije izjasnilo za pisanu proceduru glasovanja.**

**Tablica 1.**

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 36 % | 21% | 43 % |

Utvrđeno je da sastav Upravnog odbora zadovoljava sektorsku zastupljenost, sukladno tablici 1., te može donositi pravovaljane odluke.

**Ad5: ODLUKA O PROVEDBI GRUPNOG GLASOVANJA**

Predsjednik Upravnog odbora otvorio je ovu točku dnevnog reda, Upravni odbor jednoglasno je donio Odluku o provedi grupnog glasovanja. Predsjednik Upravnog odbora otvorio je raspravu, no rasprave nije bilo. Odluka je jednoglasno usvojena.

**Ad6:** **INFORMIRANJE ČLANOVA UPRAVNOG ODBORA SA POSTUPKOM PROVEDBE ANALIZE 1 i ANALIZE 2, PRISTIGLIH NA 3. LAG NATJEČAJ ZA T.O.1.2.1.**

Predsjednik upravnog odbora otvorio je ovu točku dnevnog reda, te je riječ predao voditeljici LAG-a Vuka Dunav Ivani Čik, koja je obrazložila što se sve ocjenjivalo i tražilo u Analizi 1, te što se sve ocjenjivalo u Analizi 2, te koji su bili kriteriji odabira i koje su konačne odluke ocjenjivačkog odbora.

Nakon što nije bilo rasprave, Predsjednik Upravnog odbora zatvorio je ovu točku dnevnog reda.

**Ad7: DONOŠENJE ODLUKE O ODABIRU PROJEKATA PRISTIGLIH NA 3 LAG NATJEČAJ ZA TIP OPERACIJE 1.2.1. „RESTRUKTURIRANJE, MODERNIZACIJA I POVEĆANJE KONKURENTNOSTI POLJOPRIVREDNIH GOSPODARSTAVA“**

Predsjednik Upravnog odbora otvorio je ovu točku dnevnog reda. Voditeljica LAG-a pojašnjava kako će se pojedinačno izglasavati svaki projekt za sebe. Svi članovi Upravnog odbora imaju pravo glasa za pet (5) projekta. U izglasavanju projekata sudjelovalo je četrnaest (14) članova Upravnog odbora. Predsjednik daje riječ Voditeljici koja redom pojašnjava svaki prijavljeni projekt.

**GLASOVANJE:**

**1. OPG Sabo Ivan, T.O.1.2.1./19-24**

- kupnja traktora

- Predmet ulaganja je nabavka novog traktora, koji će služiti za obavljanje primarne ratarske poljoprivredne proizvodnje na vlastitom gospodarstvu, te software za unaprjeđenje proizvodnje. Planira se traktor će imati 85 do 110kw. Korisnik već posjeduje postojeći traktor koji je starije proizvodnje, te ima velike troškove rada i goriva. Novim traktorom će se obavljati poslovi pripreme terena, sijanja, oranja i ostalih mehaniziranih radnji na gospodarstvu uz manju potrošnju goriva i lakši rad s obzirom da će traktor posjedovati vozačko sjedalo sa ručnom suspenzijom i klima uređaj. Planira se nabava novog Softvera za unaprjeđenje proizvodnje, upravljanja usjevima, vremenske prognoze, detekcije bolesti i štetnika i sustav analize proizvodnje i izvještaji. Programski paket za poljoprivrednu proizvodnju omogućava praćenje do 10 kultura s do 10 korisnika jednog računa. Traktor i softver će se koristiti za vlastitu primarnu poljoprivrednu ratarsku proizvodnju.

- Dodijeljeni iznos bodova: 30

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 36 % | 21% | 43 % |

**2. Adept d.o.o., T.O.1.2.1./19-22**

- Ulaganje u poljoprivrednu mehanizaciju

- Ulaganje bi bilo u traktor od 79 kW, prskalicu 800l zapremnine, rasipač za umjetno gnojivo zapremnine 1000 litara i tanjuraču sa 22 tanjura, maksimalno dubine rada 18cm. Budući da gospodarstvo posjeduje samo vlastiti sjetvospremač i staru prskalicu zapremnine 400l, dok ostalu mehanizaciju i opremu unajmljuje, za funkcioniranje gospodarstva nužno je ulaganje u vlastiti traktor i navedenu mehanizaciju. Sva mehanizacija koja bi se kupila sredstvima iz ovog projekta koristila bi se isključivo u svrhu vlastite poljoprivredne proizvodnje. Gospodarstvo se bavi uzgojem ratarskih kultura kod kojih pravovremena agrotehnika u velikom postotku utječe na prinose. Nabavkom vlastite poljoprivredne mehanizacije značajno bi se smanjili troškovi proizvodnje što bi povećalo konkurentnost gospodarstva i omogućilo veće prihode od ratarske proizvodnje.

- Dodijeljeni iznos bodova: 25

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 36% | 21% | 43% |

**3. OPG Pavlović Snježana, T.O.1.2.1./19-23**

- Ulaganje u nabavu poljoprivredne mehanizacije i opreme za ratarsku proizvodnju

- Predmet ulaganja je oprema za osnovnu i dopunsku obradu tla: prskalica, malčer i rasipač te traktorska prikolica. Navedena mehanizacija izričito je i samo za vlastitu primarnu poljoprivrednu proizvodnju. Nova prskalica osigurat će brzo, sigurno i precizno rukovanje te jednostavno održavanje i visoku učinkovitost. Rasipač će donijeti uštedi gnojiva jer omogućava precizno rasipanje kao i prilagodbu rasipanja ovisno o potrebi. Za kvalitetnije usitnjavanje slame, bolju kvalitetu drobljenja i usitnjavanja svih žetvenih ostataka nužan je novi malčer. Novi malčer uštedjet će na potrošnji energije. Nova traktorska prikolica koristiti će se za dug i težak transport te će tako poboljšati distribuciju proizvoda. Nabavom nove mehanizacije PG unaprijedit će svoju proizvodnju, energetsku učinkovitost te modernizirat samo gospodarstvo. Kako bi PG konkurirao na tržištu nužna je obnova mehanizacije jer je postojeća zastarjela i neučinkovita, energetski i na sve druge načine

- Dodijeljeni iznos bodova: 25

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 36% | 21% | 43% |

**4. IVANOVA ADA d.o.o. , T.O.1.2.1./19-25**

**-** Kupovina balirke za spremanje sijena za ishranu stoke (ovce)

- Ulaganje u kupovinu balirke, jer modernizacija gospodarstva, s ciljem poboljšanja održivosti i konkurentnosti. Osobito je važnost ove mehanizacije jer će se moći pravovremeno izvršiti spremanje sijena i slame, potrebnih za stočarsku proizvodnju. Neće biti potrebe za najmom balirke i dodatnog troška. Ovim projektom pridonosi se ostvarenju strateških ciljeva, SC1 razvoj i jačanje gospodarskog potencijala, SC2 poboljšanje stanja infrastrukture gospodarstva i unapređenja uvjeta življenja kao i SC3 zaštita okoliša, energetska učinkovitost i racionalno korištenje prirodnih resursa. Sukladno navedenim strateškim ciljevima pridonijet će se i ostvarenju posebnih ciljeva, PC1.2. ulaganje u nove procese rada u poljoprivrednoj proizvodnji, PC3.2 zaštita okoliša kupovinom potrebne mehanizacije, sukladno strategiji LAG Vuka Dunav.

- Dodijeljeni iznos bodova: 25

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 36% | 21% | 43% |

**5. OPG Horvat Hrvoje, T.O.1.2.1./19-26**

- Kupnja traktora

- Predmet ulaganja je nabavka novog traktora, koji će služiti za obavljanje primarne ratarske poljoprivredne proizvodnje na vlastitom gospodarstvu. Planira se traktor koji će imati 85 do 110kw. Korisnik već posjeduje postojeći traktor koji je starije proizvodnje, te ima velike troškove rada i goriva. Novim traktorom će se obavljati poslovi pripreme terena, sijanja, oranja i ostalih mehaniziranih radnji na gospodarstvu uz manju potrošnju goriva i lakši rad s obzirom da će traktor posjedovati zračno podesivo sjedalo vozača i i klima uređaj. Također ulaganje u kupnju novog traktora će doprinjeti zaštiti okoliša, budući da će novi traktor imati filter krutih čestica i commom rail sustav. Traktor će se koristiti za vlastitu primarnu poljoprivrednu ratarsku proizvodnju. Nabavkom novog traktora korisnik će moći uzimati više zamljišta u zakup.

- Dodijeljeni iznos bodova: 25

Predsjednik Upravnog odbora daje projektnu prijavu na glasovanje, te je četrnaest (14) članova Upravnog odbora glasovalo sa DA.

Projektna prijava je jednoglasno izglasana, te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 3 predstavnika | 6 predstavnika |
| 36% | 21% | 43% |

**Ad8: DONOŠENJE ODLUKE O UTVRĐIVANJU KONAČNE RANG LISTE ZA 3. LAG NATJEČAJ ZA TIO OPERACIJE 1.2.1.** **„RESTRUKTURIRANJE, MODERNIZACIJA I POVEĆANJE KONKURENTNOSTI POLJOPRIVREDNIH GOSPODARSTAVA “**

Predsjednik Upravnog odbora Marjan Tomas otvorio je ovu točku dnevnog reda, te predao riječ Voditeljici LAG-a Vuka-Dunav Ivani Čik, koja je pojasnila članovima Upravnog odbora Konačnu rang listu za Tip operacije 1.2.1. „Restrukturiranje, modernizacija i povećanje konkurentnosti poljoprivrednih gospodarstava“, na kojoj su Prijavitelji čiji su projekti pozitivno izglasani poredani prema broju bodova i vremenu prijave.

Predsjednik Upravnog odbora otvara raspravu, no kako rasprave nije bilo, daje ovu točku na glasanje, te je točka dnevnog reda jednoglasno usvojena.

**Ad9: RAZNO**

Na kraju sjednice, Predsjednik se zahvalio članovima Upravnog odbora na kvalitetnoj suradnji i komunikaciji. Pozvao je članove Upravnog odbora da dalje sudjeluju u radu LAG-a kako bi se što kvalitetnije sudjelovalo u provedbi Lokalne razvojne strategije LAG-a Vuka-Dunav.

Kako nije bilo dodatnih komentara i rasprave, predsjednik Upravnog odbora zaključuje sjednicu u 10:00.

URBROJ: UO/18-90

U Antunovcu, dana 19. prosinca 2019.godine

|  |  |
| --- | --- |
| Zapisničar  Petra Hampovčan | Predsjednik Upravnog odbora   LAG-a Vuka – Dunav  Marjan Tomas |
|  |
| Ovjerovitelj zapisnika  Zdenko Đerđ | |